Predkladacia správa

	Predkladaný materiál je vypracovaný na základe uznesenie vlády SR č. 318/2001, bod B. 1, ktoré ukladá ministrovi školstva SR v spolupráci s predsedom SAV, vypracovávať a predkladať na rokovanie vlády výročnú správu o činnosti SAV, zameranú na plnenie vecnej orientácie výskumu. Súčasne v bode B. 2 toho istého uznesenia sa ukladá ministrovi školstva pri vypracovávaní výročnej správy o činnosti SAV  vychádzať aj z návrhu Koncepcie výskum a vývoja SAV do roku 2005, ktorý bude vypracovaný podľa bodu B. 1 uznesenia vlády SR č. 724/2000. 

Výročnú správu o činnosti Slovenskej akadémie vied za rok 2001 vypracovala Slovenská akadémia vied, v zmysle zákona č. 133/2002 Z. z. o Slovenskej akadémii vied, ktorú schválil Snem SAV na svojom zasadnutí dňa 23.4.2002 podľa § 8, ods. 7, písm. c/tohto zákona.

	Materiál je spracovaný v ôsmych hlavných bodoch a zaradené sú aj prílohy.

	Predmetný materiál v zmysle uznesenia vlády č. 318/2002, bod B. 1 a B. 2 podáva ucelenú informáciu o činnosti Slovenskej akadémii vied za rok 2001.